 Igbo sị na ihe ọ sọkwara sị bùgharịba ozu dike, na ọ ga-erurịrị ílì aka ma e mechaa. Nịgbasò okwu amamihe a, ya bụ ahà ndị ga-eji ọkwa minista na ngalaba ụlọ ọrụ dịgasị iche-iche nke ala anyị nọchịchị àgba nke abụọ nke onyeisi ala bụ Muhammadụ Buharị, bụ nke a tụbàrà anya ya kemgbe ụwa, eruola ndị ụlọ omebe iwu sineeti ala anyị aka.  Ya bụ mkpokọta ahà, nke aha ụmụafọ steeti Anambra abụọ, bụ Maazị Chris Ngige na oriakụ Sharon Ikeazụ dị na ya bụ nke e zitèèrè ndị sineeti ụbọchị Mọnde site naka onyeisi ala ka ha wee lebara ya anya, nyòchaa ma nabàta ịkpọlite ndị ahụ nọkwa. Mmadụ iri anọ na atọ sitere na mpaghara ebe dị iche-iche nala anyị ka e kwùrù na aha ha dị na ya bụ akwụkwọ, ma bụrụkwa nke a gụpụtagòrò ụbọchị Tuzdee site nọnụ onyeisi ndị omebe iwu sineeti bụ maazị Ahmad Lawan nihu ndị òtù ya, bụkwa ndị e kwuru na ha ga-ábà noge ịnọ ọnọdụ ezumike gá-éwè ọnwa abụọ zuru èzù màlite echi bụ Fraịdee, abalị iri abụọ na isii nke ọnwa Julaị.Nime aha iri anọ na atọ ahụ, mmadụ iri na abụọ sóbụrụ onyeisi ala Buharị wee rụọ ọrụ noge mbụ dịka minista ka a kpọlitèkwàrà nke ugboro abụọ, ebe ụfọdụ bụ ndị gọvanọ chịbụrụ steeti ha dị iche-iche, tinyere ụfọdụ ndị a ka na-enye nri nọnụ nihe gbasaara igwù okwe ndọrọ-ndọrọ ọchịchị.Lee ya bụ aha na ka e si wee kèé ya bụ nkụ ụkwà na steeti na steeti:Uchechukwu Oga Abia Mohammed Musa Bello Adamawa Godswill Akpabio Akwa Ibom Chris Ngige Anambra Sharon Ikeazu Anambra Adamu Adamu Bauchi Maryam Katagum Bauchi Timi Sylva Bayelsa George Akume Benue Mustapha Baba Shehuri Borno Goddy Agba Cross Rivers Festus Keyamo Delta Ogbonnaya Onu Ebonyi Osagie Enakhire Edo Clement Agba Edo Adeniyi Adebayo Ekiti Geofrey Onyeama Enugu Ali Issa Fantami Gombe Emeka Nwajiuba Imo Suleiman Adamu Jigawa Zainab Ahmed Kaduna Mohammed Mahmoud Kaduna Sabo Nanunu Kano Bashir Salihi Magashi Kano Hadi Sirika Katsina Abubakar Malami Kebbi Ahmadu Tijani Kogi Lai Mohammed Kwara Gbemisola Saraki Kwara Raji Fashola Lagos Nimbe Momora Lagos Muhammed Abdullahi Nasarawa Zubeira Dada Niger Olamilekan Adegbite Ogun Tayo Alasoadura Ondo Rauf Aregbesola Osun Sunday Dare Oyo Pauline Tallen Plateau Rotimi Amaechi Rivers Muhammadu Maigari Dingyadi Sokoto Saleh Mohammed Taraba Abubakar Aliyu Yobe Sadiya Umar Farouk Zamfara 